Aalborgs Stifts Adresseavis, 1823-03-20
Da de Deputerede forsamlede sig den 5te Marts, vare der ved de forskjellige Indgange flere Skildvagter posterede, og overalt iagttog Man den strængeste Paapassenhed, for at formene Manuel Indgangen, hvis han skulde komme; han kom imidlertid ikke, derimod var indkommet en Protest imod hans Udelukkelse, undertegnet af 60 Deputerede. Men da Præsidenten begyndte at forelæse den, vilde Manikke høre Noget derom paa høire Side, men forlangte den sædvanlige Orden optaget, og Herr Dudon, som forlangte og erholdt Ordet, erklærede, at da Skriftet, enten Man saa kaldte det en Skrivelse, en Addresse, en Erklæring, eller hvad Man vilde, aabenbar var en Protestation mod det, der var skeet, kunde den ikke forelæses. Han beraabte sig paa de 256 Medlemmers berømte Protest i den constituerende Forsamling mod Adelens Afskaffelse. 2 Medlemmer af venstre Side forsvarede sig, saagodt det vilde lade sig gjøre; men Dudon foreholdt dem bestandig den constituerende Forsamlings Decret af 1791, at hvo der for Fremtiden vilde protestere mod de Forholdsregler, der vare antagne af de Fleste, skulde ansees, som om han havde taget sin Afskeed. Godt, svarede Nogle fra venstre Side, vi tage vor Afskeed, naar der ikke skeer os Ret. - General Foy meente, at hiint Decret kun angik offentlige Embedsmænd, der vilde protestere mod en Lov, og just af den Grund ikke passede sig her, fordi de Deputeredes Kammer stod i en høiere Sphære, der beherskede den selskabelige Orden. Han blev, i det han talte om det iforgaars, som han udtrykte sig, udøvede Tyrannie, meget varm, men Præsidenten bragte det dog, uagtet Gen. Demarcais Tilraab, at han dog skulde huske paa Regnskabsdagen, der dog vilde komme tidligere eller sildigere, dertil, at Man begyndte at stemme paa igjen at optage de Forhandlinger, der hørte til Dagen. Han vilde ikke, sagde han, uagtet Generalens Trudsel, lade sig afskrække fra hans Pligters Udøvelse, men vilde opfylde dem rolig og modig. (Ja ved Hielp af Gensdarmer, heed det fra venstre Side.)Der opstod stor Larm, men der blev imidlertid afstemmet. Næsten alle Medlemmerne fra venstre Side forlode derpaa Salen. Discussionerne og Creditvotumet bleve nu atter begyndte; men de Deputerede fra venstre Side, der lidt efter lidt bleve opraabte, talte ikke, Hr. Martignac resumerede da Forhandlingerne i Sagen, og følgende 3 Artikler bleve antagne: 1) Foruden de for Aaret 1823 bevilgede Crediter skal til de overordentlige Udgivter, som i Løbet af Aaret maatte bevilges, tilstaaes eventnelle Crediter indtil 100 Mill. Beløb. 2) Til at bestride disse Udgivter skal anvendes: a) de fuldstændige Hielpekilder af Budgetten for 1823, der ere anstaaede til 10287106 Fr., og Overskuddet fra 1822, der regnes til 32658801 Fr. b) en Credit i 5 pC. Conf. Renter af 4 Mill. 3) J et Møde 1824 skal aflægges Regnskab for Realisationen og Anvendelsen deraf. Dette Lovudkast blev antaget med 239 Stemmer mod 19. Samme Dags Aften Kl. 8 blev det ved en Deputation overbragt H. Majestæt. - Adskillige Deputerede af Oppositionen, der vare indbudne tilbord af Præsidenten, have undskyldt sig formedelst det, der var forefaldet i Mødet den 4de. Den Sergeant af Nationalgarden, der ved hine Optrin lod sine Gardister træde tilbage er en Posamenterer Mercier. Mange Deputerede af Oppositionen have besøgt ham, og han skal have sagt til En af dem. Jeg tilstaaer, at jeg ved Jndtrædelsen i den Sal, hvor Nationens Deputerede samles, har følt mig dybt rystet. Det vilde været mig umueligt, at lægge Haand paa nogen Deputeret, og jeg troer ikke, at Nationalgarden er oprettet i den Hensigt. Jøvrigt vilde jeg, saa patriotisk jeg ogsaa er, ligesaa lidet kunne have lagt Haand paa en Deputeret af høire Side.